**Hollustuháttafrumvarp – haust 2019**

samanburðarskjal, breytingar auðkenndar á gildandi lögum og skýringar innan sviga

**6. gr.** Starfsleyfi.

Allur atvinnurekstur, sbr. viðauka I, II og IV, skal hafa gilt starfsleyfi sem Umhverfisstofnun eða heilbrigðisnefndir gefa út, sbr. þó 8. gr. Óheimilt er að hefja atvinnurekstur hafi starfsleyfi ekki verið gefið út eða hann ekki verið skráður hjá Umhverfisstofnun. Allur atvinnurekstur sem sótt er um starfsleyfi fyrir skal vera í samræmi við skipulag samkvæmt skipulagslögum eða lögum um skipulag haf- og strandsvæða. Ráðherra er heimilt, ef ríkar ástæður mæla með því og að fenginni umsögn Umhverfisstofnunar og eftir atvikum heilbrigðisnefndar, að veita tímabundna undanþágu frá kröfu um starfsleyfi. Starfsleyfi skal veitt starfsemi uppfylli hún þær kröfur sem til hennar eru gerðar samkvæmt lögum þessum og reglugerðum settum samkvæmt þeim að teknu tilliti til annarrar löggjafar.

Gefa skal út starfsleyfi til tiltekins tíma. Útgefanda starfsleyfis er heimilt að endurskoða og breyta starfsleyfi áður en gildistími þess er liðinn vegna breyttra forsendna, svo sem ef mengun af völdum atvinnurekstrar er meiri en búist var við þegar leyfið var gefið út, ef breytingar verða á rekstrinum sem varðað geta ákvæði starfsleyfis, vegna tækniþróunar eða breytinga á reglum um mengunarvarnir, eða ef breyting verður á aðalskipulagi viðkomandi sveitarfélags, sbr. einnig 14. og 15. gr.

Ef endurskoðun eða breyting á starfsleyfi leiðir til breytinga á starfsleyfisskilyrðum skal stofnunin auglýsa drög að slíkri breytingu að lágmarki í fjórar vikur.

Útgefanda starfsleyfis er heimilt að framlengja gildistíma starfsleyfis á meðan nýtt starfsleyfi er í vinnslu, að hámarki til eins árs, hafi fullnægjandi umsókn um nýtt starfsleyfi borist útgefanda.

**7. gr.** Útgáfa starfsleyfis.

Umhverfisstofnun gefur út starfsleyfi fyrir atvinnurekstur, sbr. viðauka I og II, sbr. þó 8. gr. Heilbrigðisnefndir gefa út starfsleyfi fyrir atvinnurekstur, sbr. viðauka IV, sbr. þó 8. gr.

Rekstraraðilar skulu tryggja að nauðsynlegar upplýsingar um starfsemina komi fram í umsókn um starfsleyfi.

Útgefandi starfsleyfis skal vinna tillögur að starfsleyfi skv. 1. mgr. og auglýsa opinberlega hvers efnis þær eru og hvar megi nálgast þær. Heimilt er að gera skriflegar athugasemdir við tillögur útgefanda starfsleyfis innan fjögurra vikna frá auglýsingu.

Útgefandi starfsleyfis skal innan fjögurra vikna frá því að frestur til að gera athugasemdir við tillögur að starfsleyfi rann út taka ákvörðun um útgáfu starfsleyfis. Skal umsækjanda um starfsleyfi og þeim sem hafa gert athugasemdir tilkynnt um afgreiðsluna. Varði umsókn um leyfi strandsvæði samkvæmt lögum um skipulag haf- og strandsvæða þar sem tillaga að strandsvæðisskipulagi hefur verið auglýst þegar umsókn er lögð fram er leyfisveitanda heimilt að fresta afgreiðslu á leyfisumsókn þar til strandsvæðisskipulag hefur tekið gildi fyrir svæðið. Frestunin skal þó ekki vera lengri en sjö mánuðir nema sérstakar ástæður mæli með því.

Útgefandi starfsleyfis skal auglýsa á vefsvæði sínu útgáfu og gildistöku starfsleyfa. Birting á vefsíðu útgefanda starfsleyfis telst vera opinber birting.

 Útgefandi starfsleyfis skal hafa upplýsingar um umsóknir um starfsleyfi skv. 1. mgr., umsóknir um breytingu á starfsleyfi, starfsleyfi í endurskoðun, útgáfu starfsleyfa, ákvarðanir um þörf á endurskoðun, endurskoðuð starfsleyfi, breytt starfsleyfi, kæruheimildir, skráningar, sbr. 8. gr., og aðrar viðeigandi upplýsingar á vefsvæði sínu.

**8. gr.** Skráningarskylda.

Ráðherra er heimilt að kveða á um í reglugerð að atvinnurekstur, sbr. viðauka IV, sé háður skráningarskyldu í stað útgáfu starfsleyfis, sbr. 4. og 5. gr.

Ráðherra er heimilt að setja í reglugerð almennar kröfur fyrir starfsemi, sbr. viðauka I–IV, sbr. 4. og 5. gr. Hvað varðar starfsemi í viðauka I skal miða við að þessar almennu kröfur tryggi samþættar mengunarvarnir og hátt umhverfisverndarstig sem jafngildir því sem hægt er að ná með sérstökum starfsleyfisskilyrðum fyrir hverja starfsemi og að þær byggist á bestu aðgengilegu tækni.

Rekstraraðili atvinnurekstrar, sem er skráningarskyldur skv. 1. mgr., skal skrá starfsemi sína hjá Umhverfisstofnun áður en hún hefst. Umhverfisstofnun skal staðfesta skráningu rekstraraðila og leiðbeina honum um hvaða reglur gilda um starfsemi hans. Umhverfisstofnun skal upplýsa heilbrigðisnefndir um skráningar rekstraraðila.

**9. gr.** Starfsleyfisskilyrði.

Umhverfisstofnun skal tryggja að í starfsleyfi, sbr. viðauka I og II, séu öll skilyrði sem nauðsynleg eru til að tryggja að farið verði að kröfum 12. og 38. gr., sbr. þó 8. gr. Starfsleyfisskilyrði skulu að lágmarki fela í sér ákvæði um:

1. viðmiðunarmörk fyrir losun mengandi efna,
2. viðeigandi kröfur sem tryggja vernd jarðvegs og grunnvatns og ráðstafanir varðandi vöktun og stjórnun úrgangs sem myndaður er í stöðinni,
3. viðeigandi kröfur um vöktun losunar,
4. upplýsingagjöf til útgefanda starfsleyfis,
5. viðeigandi kröfur um reglulegt viðhald og eftirlit,
6. ráðstafanir varðandi önnur skilyrði en venjuleg rekstrarskilyrði,
7. lágmörkun víðfeðmrar mengunar eða mengunar sem fer yfir landamæri, og
8. skilyrði fyrir mati á samræmi við viðmiðunarmörk fyrir losun.

 Umhverfisstofnun skal taka mið af BAT-niðurstöðum við útfærslu starfsleyfisskilyrða.

Umhverfisstofnun er heimilt að setja strangari starfsleyfisskilyrði en BAT-niðurstöður ef kveðið er á um það í reglugerð sem ráðherra setur, sbr. 5. gr., og að uppfylltum skilyrðum sem þar koma fram. Umhverfisstofnun er jafnframt heimilt að setja starfsleyfisskilyrði á grundvelli bestu aðgengilegu tækni sem ekki er lýst í BAT-niðurstöðum ef kveðið er á um það í reglugerð sem ráðherra setur, sbr. 5. gr., og að uppfylltum skilyrðum sem þar koma fram.

Útgefandi starfsleyfis skal tilgreina í starfsleyfi, sbr. viðauka IV, rekstraraðila og staðsetningu starfsemi, tegund hennar og stærð og skilyrði, auk ákvæða um viðmiðunarmörk, orkunýtingu, meðferð úrgangs, mengunarvarnir, tilkynningarskyldu vegna óhappa eða slysa, innra eftirlit, vöktun, eftirlitsmælingar og rannsóknir, svo og rekstur og viðhald mengunarvarnabúnaðar, eftir því sem við á hverju sinni. Ákvæði um mengunarvarnir skulu taka mið af BAT-niðurstöðum þegar þær liggja fyrir. Jafnframt skal kveða á um umgengni, hreinlæti, öryggisráðstafanir, sóttvarnir og gæðastjórnun eftir því sem við á hverju sinni.

 **40. gr.** Skyldur rekstraraðila.

Rekstraraðilar, sbr. viðauka I–IV, skulu tryggja að starfsemi þeirra sé í samræmi við ákvæði laga þessara, reglugerða settra samkvæmt þeim, starfsleyfisskilyrði og almennar kröfur, sbr. 8. gr.

 Ef frávik verða skal rekstraraðili upplýsa eftirlitsaðila tafarlaust um það og grípa tafarlaust til nauðsynlegra ráðstafana til að tryggja að öllum kröfum vegna starfseminnar sé framfylgt eins fljótt og auðið er.

**54. gr.** Eftirlit.

Eftirlit skal vera með atvinnurekstri, sbr. viðauka I–IV, sem tekur til athugunar á öllum þáttum umhverfisáhrifa viðkomandi starfsemi sem máli skipta sem og hollustuhátta.

Rekstraraðili skal aðstoða eftirlitsaðila eins og nauðsyn krefur til að gera eftirlitsaðilanum kleift að framkvæma hvers kyns eftirlit með starfseminni, taka sýni og afla allra upplýsinga sem eru þeim nauðsynlegar við framkvæmd eftirlitsins.

Umhverfisstofnun skal gera eftirlitsáætlun sem taki til atvinnurekstrar, sbr. viðauka I–IV, og skal áætlunin endurskoðuð reglulega og uppfærð eftir því sem við á.

Á grundvelli eftirlitsáætlana gerir eftirlitsaðili reglulega áætlanir um reglubundið eftirlit með atvinnurekstri samkvæmt viðaukum I–IV, þ.m.t. um tíðni vettvangsheimsókna fyrir mismunandi starfsemi. Tímabilið milli tveggja vettvangsheimsókna skal byggjast á kerfisbundnu mati á umhverfisáhættu viðkomandi starfsemi og skal, fyrir starfsemi samkvæmt viðaukum I og II, ekki vera lengra en eitt ár fyrir starfsemi sem veldur mestri áhættu en þrjú ár fyrir starfsemi sem veldur minnstri áhættu.

Eftir hverja vettvangsheimsókn skal eftirlitsaðili taka saman skýrslu með lýsingu á því sem fram kom og skiptir máli varðandi það hvort starfsemin sé í samræmi við starfsleyfisskilyrðin og niðurstöðum um hvort frekari aðgerðir eru nauðsynlegar. Skýrslan skal gerð aðgengileg á vefsvæði eftirlitsaðila eftir að rekstraraðili hefur fengið tækifæri til að koma að athugasemdum og brugðist hefur verið við þeim. Athugasemdirnar skulu eftir atvikum birtar með skýrslunni.

**55. gr.** Frávik.

Eftirlitsaðili skal hafa eftirlit með atvinnurekstri, sbr. viðauka I–IV, til að tryggja að farið sé að skilyrðum fyrir viðkomandi starfsemi.

Ef frávik verða skal eftirlitsaðili krefja rekstraraðila um að gera hverjar þær viðeigandi viðbótarráðstafanir sem eftirlitsaðilinn telur nauðsynlegar til að koma reglufylgni á aftur. Heilbrigðisnefnd skal upplýsa Umhverfisstofnun um frávik þar sem til álita kemur að beita stjórnvaldssektum, sbr. 67. gr.

**Viðauki I.** **…**
   Viðmiðunargildin, sem eru tilgreind hér á eftir, vísa almennt til framleiðslugetu eða afkasta. Ef margar tegundir starfsemi, sem fellur undir sömu starfsemislýsingu sem inniheldur viðmiðunargildi, eru reknar í sömu stöðinni er afkastageta þessara tegunda starfsemi lögð saman. Fyrir starfsemi við meðhöndlun úrgangs skal þessi útreikningur gilda fyrir starfsemi í lið 5.1 og a- og b-lið liðar 5.3.
    **1. Orkuiðnaður.**
    1.1 Brennsla eldsneytis í stöðvum með heildarnafnvarmaafl 50 MW eða meira.
    1.2 Hreinsun á jarðolíu og gasi.
    1.3 Koksframleiðsla.
    1.4 Gösun eða þétting á:
    a) kolum,
    b) öðru eldsneyti í stöðvum með heildarnafnvarmaafl 20 MW eða meira.
    **2. Framleiðsla og vinnsla málma.**
    2.1 Brennsla eða glæðing málmgrýtis (þ.m.t. brennisteinsgrýtis).
    2.2 Framleiðsla á hrájárni eða stáli (fyrsta eða önnur bræðsla), þ.m.t. samfelld málmsteypa, þar sem afkastagetan er meiri en 2,5 tonn á klukkustund.
    2.3 Vinnsla járnríkra málma:
    a) starfræksla heitvölsunarvéla með vinnslugetu yfir 20 tonnum af hrástáli á klukkustund,
    b) starfræksla smiðja með hamra þar sem slagkraftur hvers hamars er meiri en 50 kílójúl og þar sem notuð varmaorka er yfir 20 MW,
    c) með því að nota hlífðarlag úr bræddum málmi þar sem ílagið er meira en 2 tonn af hrástáli á klukkustund.
    2.4 Starfræksla málmsteypa fyrir járnríka málma með framleiðslugetu yfir 20 tonnum á dag.
    2.5 Vinnsla járnlausra málma:
    a) framleiðsla járnlausra hrámálma úr málmgrýti, hreinsuðu málmgrýti eða afleiddu hráefni með málmvinnsluaðferðum, efnafræðilegum aðferðum eða rafgreiningaraðferðum,
    b) bræðsla, þ.m.t. sambræðsla járnlausra málma, þ.m.t. endurnýttra vara, og starfræksla málmsteypa fyrir járnlausa málma með bræðslugetu yfir 4 tonnum af blýi og kadmíumi á dag eða 20 tonnum af öllum öðrum tegundum málma á dag.
    2.6 Yfirborðsmeðferð málma eða plastefna með rafgreiningaraðferðum eða efnafræðilegum aðferðum þar sem rúmmál meðhöndlunartanka er meira en 30 m 3.
    **3. Jarðefnaiðnaður.**
    3.1 Framleiðsla á sementi, kalki og magnesíumoxíði:
    a) framleiðsla á sementsgjalli í hverfiofnum með afkastagetu sem er yfir 500 tonnum á dag eða í annars konar ofnum þar sem framleiðsluafköstin eru yfir 50 tonnum á dag,
    b) framleiðsla á kalki í ofnum með framleiðslugetu yfir 50 tonnum á dag,
    c) framleiðsla á magnesíumoxíði í ofnum með framleiðslugetu yfir 50 tonnum á dag.
    3.2 Framleiðsla á asbesti eða framleiðsla vara sem eru að stofni til úr asbesti.
    3.3 Framleiðsla glers, einnig glertrefja, þar sem bræðsluafköstin eru meiri en 20 tonn á dag.
    3.4 Bræðsla jarðefna, þ.m.t. framleiðsla steinefnatrefja með bræðslugetu yfir 20 tonnum á dag.
    3.5 Framleiðsla leirvara með brennslu, einkum þakflísa, múrsteina, eldfastra múrsteina, flísa, leirmuna eða postulíns með framleiðslugetu yfir 75 tonnum á dag og/eða rúmtak ofns yfir 4 m 3 og setþéttleika hvers ofns yfir 300 kg/m 3.
    **4. Efnaiðnaður.**
   Að því er varðar þennan þátt merkir framleiðsla, í skilningi starfsemisflokkanna í þessum þætti, framleiðslu á iðnaðarmælikvarða með efnafræðilegri eða líffræðilegri vinnslu efna eða efnahópa sem eru taldir upp í þessum þætti.
    4.1 Framleiðsla lífrænna efna, svo sem:
    a) einföld vetniskolefni (línuleg eða hringlaga, mettuð eða ómettuð, alifatísk eða arómatísk),
    b) vetniskolefni sem innihalda súrefni, svo sem alkóhól, aldehýð, ketón, karboxýlsýrur, estrar og blöndur af estrum, asetötum, eterum, peroxíðum og epoxýresínum,
    c) vetniskolefni sem innihalda brennistein,
    d) vetniskolefni sem innihalda köfnunarefni, svo sem amín, amíð, nitursambönd, nítrósambönd eða nítratsambönd, nítríl, sýanöt og ísósýanöt,
    e) vetniskolefni sem innihalda fosfór,
    f) vetniskolefni sem innihalda halógen,
    g) lífræn málmsambönd,
    h) plastefni (fjölliður, gervitrefjar og trefjar að stofni úr beðmi),
    i) gervigúmmí,
    j) leysilitir og fastlitarefni,
    k) yfirborðsvirk efni.
    4.2 Framleiðsla ólífrænna efna, svo sem:
    a) lofttegundir, svo sem ammoníak, klór eða vetnisklóríð, flúor eða vetnisflúoríð, koloxíð, brennisteinssambönd, köfnunarefnisoxíð, vetni, brennisteinsdíoxíð, karbónýlklóríð,
    b) sýrur, svo sem krómsýra, flússýra, fosfórsýra, saltpéturssýra, saltsýra, brennisteinssýra, rjúkandi brennisteinssýra, brennisteinssýrlingur,
    c) basi, svo sem ammóníumhýdroxíð, kalíumhýdroxíð, natríumhýdroxíð,
    d) sölt, svo sem ammóníumklóríð, kalíumklórat, kalíumkarbónat, natríumkarbónat, perbórat, silfurnítrat,
    e) málmleysingjar, málmoxíð eða önnur ólífræn efnasambönd, svo sem kalsíumkarbíð, kísill, kísilkarbíð.
    4.3 Framleiðsla á áburði sem inniheldur fosfór, köfnunarefni eða kalíum (eingildum eða fjölgildum áburði).
    4.4 Framleiðsla á plöntuvarnarvörum eða sæfivörum.
    4.5 Framleiðsla á lyfjum, þ.m.t. milliefnum.
    4.6 Framleiðsla á sprengiefnum.
    **5. Meðhöndlun úrgangs.**
    5.1 Förgun eða endurnýting á hættulegum úrgangi með afköstum yfir 10 tonnum á dag sem felur í sér eina eða fleiri eftirfarandi starfsemi:
    a) líffræðilega meðhöndlun,
    b) eðlis- og efnafræðilega meðhöndlun,
    c) blöndun áður en einhver tegund starfsemi, sem tilgreind er í liðum 5.1 og 5.2, tekur við,
    d) endurpökkun áður en einhver af þeim tegundum af starfsemi, sem taldar eru upp í liðum 5.1 og 5.2, fer fram,
    e) endurheimt eða endurmyndun leysa,
    f) endurvinnsla/endurheimt ólífrænna efna annarra en málma eða málmsambanda,
    g) endurmyndun sýru eða basa,
    h) endurnýting efnisþátta sem eru notaðir til að draga úr mengun,
    i) endurnýting efnisþátta úr hvötum,
    j) endurhreinsun olíu eða önnur endurnotkun olíu,
    k) losun í yfirborðsvatn.
    5.2 Förgun eða endurnýting á úrgangi í sorpbrennslustöðvum eða í sorpsambrennslustöðvum:
    a) fyrir hættulausan úrgang í stöðvum með afkastagetu yfir 3 tonnum á klukkustund,
    b) fyrir hættulegan úrgang í stöðvum með afkastagetu yfir 10 tonnum á dag.
    5.3 a) Förgun á hættulausum úrgangi í stöðvum með afkastagetu yfir 50 tonnum á dag sem felur í sér eina eða fleiri eftirfarandi starfsemi og að undanskilinni starfsemi sem fellur undir reglugerð um fráveitur og skólp:
    i. líffræðilega meðhöndlun,
    ii. eðlis- og efnafræðilega meðhöndlun,
    iii. formeðhöndlun úrgangs fyrir brennslu eða sambrennslu,
    iv. meðferð á gjalli og ösku,
    v. meðferð málmúrgangs í tæturum, þ.m.t. á raf- og rafeindatækjaúrgangi og úr sér gengnum ökutækjum og íhlutum þeirra.
    b) Endurheimt eða blanda af endurheimt og förgun á hættulausum úrgangi í stöðvum með afkastagetu yfir 75 tonnum á dag sem felur í sér eina eða fleiri eftirfarandi starfsemi og að undanskilinni starfsemi sem fellur undir reglugerð um fráveitur og skólp:
    i. líffræðilega meðhöndlun,
    ii. formeðhöndlun úrgangs fyrir brennslu eða sambrennslu,
    iii. meðferð á gjalli og ösku,
    iv. meðferð málmúrgangs í tæturum, þ.m.t. á raf- og rafeindatækjaúrgangi og úr sér gengnum ökutækjum og íhlutum þeirra.
   Ef starfsemi skv. 1. mgr. felur einungis í sér meðhöndlun úrgangs þar sem fram fer loftfirrð rotnun skulu viðmiðunargildin fyrir starfsemina vera 100 tonn á dag.
    5.4 Urðun, eins og hún er skilgreind í lögum um meðhöndlun úrgangs, sem tekur á móti meira en 10 tonnum af úrgangi á dag eða með heildarafkastagetu yfir 25.000 tonnum, að undanskilinni urðun á óvirkum úrgangi.
    5.5 Bráðabirgðageymsla hættulegs úrgangs, sem ekki fellur undir lið 5.4, sem bíður einhverra þeirra tegunda af starfsemi sem taldar eru upp í liðum 5.1, 5.2, 5.4 og 5.6, þar sem heildarrúmtak er yfir 50 tonnum, að undanskilinni tímabundinni geymslu meðan söfnunar er beðið á þeim stað þar sem úrgangurinn verður til.
    5.6 Neðanjarðargeymsla á hættulegum úrgangi með heildarrúmtak yfir 50 tonnum.
    **6. Önnur starfsemi.**
    6.1 Framleiðsla í iðjuverum á:
    a) deigi úr viði eða öðrum trefjaefnum,
    b) pappír eða pappa í verum með framleiðslugetu yfir 20 tonnum á dag,
    c) einni eða fleiri gerðum platna sem eru að stofni til úr viði: aspenítplötum, spónaplötum eða trefjaplötum í verum með framleiðslugetu yfir 600 m 3 á dag.
    6.2 Formeðferð (aðgerðir eins og þvottur, bleiking, mersivinnsla) eða litun textíltrefja eða textílefna þar sem vinnslugetan er yfir 10 tonnum á dag.
    6.3 Sútun á húðum og skinnum þar sem vinnslugetan er yfir 12 tonnum af fullunninni vöru á dag.
    6.4 a) Sláturhús í rekstri með framleiðslugetu yfir 50 tonnum af skrokkum á dag.
    b) Meðferð og vinnsla, önnur en eingöngu pökkun, á eftirfarandi hráefnum, hvort sem er áður unnum eða óunnum, sem ætluð eru fyrir matvæla- eða fóðurframleiðslu úr:
    i. hráefnum af dýrum eingöngu (öðrum en eingöngu mjólk) þar sem framleiðslugeta er yfir 75 tonnum af fullunninni vöru á dag,
    ii. jurtahráefni eingöngu þar sem framleiðslugeta er yfir 300 tonnum á dag eða 600 tonnum á dag þar sem stöðin er ekki starfrækt lengur en í 90 daga í röð á neinu ári,
    iii. hráefnum úr dýrum og jurtum, bæði í samsettum og aðskildum afurðum, þar sem framleiðslugeta á fullunninni vöru í tonnum er meiri á dag en:
   – 75 ef A er jafnt og 10 eða meira eða,
   – [300 – (22,5 × A)] í öllum öðrum tilvikum,
   þar sem „A“ er hluti efnis úr dýrum (sem hundraðshluti af þyngd) af framleiðslugetu á fullunninni vöru.
Umbúðir skulu ekki taldar með í endanlegri þyngd vörunnar.
Þessi stafliður skal ekki gilda þar sem hráefnið er eingöngu mjólk.
    c) Meðferð og vinnsla mjólkur eingöngu, þar sem tekið er á móti meira en 200 tonnum af mjólk á dag (meðaltal á ársgrundvelli).
    6.5 Förgun eða endurvinnsla dýraskrokka eða dýraúrgangs þar sem afkastageta er yfir 10 tonnum á dag.
    6.6 Eldi alifugla eða svína:
    a) með fleiri en 40.000 stæði fyrir alifugla,
    b) með fleiri en 2.000 stæði fyrir alisvín (yfir 30 kg), eða
    c) með fleiri en 750 stæði fyrir gyltur.
    6.7 Yfirborðsmeðferð efna, hluta eða afurða með lífrænum leysum, einkum fyrir pressun, prentun, húðun, fituhreinsun, vatnsþéttingu, þyngingu, málun, hreinsun eða gegndreypingu, þar sem notuð eru meira en 150 kg af lífrænum leysum á klukkustund eða meira en 200 tonn á ári.
    6.8 Framleiðsla kolefnis (fullbrenndra kola) eða skautgrafíts (e. electrographite) með brennslu eða umbreytingu í grafít.
    6.9 Föngun CO 2-strauma frá stöðvum sem falla undir lög þessi til geymslu í jörðu samkvæmt lögum um loftslagsmál.
    6.10 Timbur og timburafurðir eru varin með efnum, þar sem framleiðslugeta er yfir 75 m 3 á dag, að undanskilinni meðhöndlun eingöngu gegn grágeit (e. sapstain).
    6.11 Einkarekin meðhöndlun á skólpi sem er losað af stöð sem fellur undir þennan viðauka.

**Viðauki II.** **…**
    1. Fiskimjölsverksmiðjur.
    2. Eldi sjávar- og ferskvatnslífvera.
    3. Olíumalar- og malbikunarstöðvar.
    4. Olíubirgðastöðvar.
    5. Framleiðsla títandíoxíðs.
    6. Glerullar- og steinullarframleiðsla, önnur en í viðauka I.
    7. Sútunarverksmiðjur, aðrar en í viðauka I.
    8. Meðferð úrgangs – förgunarstaðir úrgangs:
    a) urðunarstaðir, sorpbrennslustöðvar og söfnunar- og móttökustöðvar ef þær eru reknar í nánum landfræðilegum tengslum við förgunarstaði þar sem tekið er á móti meira en 5.000 tonnum af úrgangi á ári,
    b) urðunarstaðir, sorpbrennslustöðvar og söfnunar- og móttökustöðvar ef þær eru reknar í nánum landfræðilegum tengslum við förgunarstaði þar sem tekið er á móti 500–5.000 tonnum af úrgangi á ári,
    c) urðunarstaðir, sorpbrennslustöðvar og söfnunar- og móttökustöðvar ef þær eru reknar í nánum landfræðilegum tengslum við förgunarstaði þar sem tekið er á móti 50–499 tonnum af úrgangi á ári eða urðunarstaðir þar sem eingöngu er tekið á móti 20.000 tonnum af óvirkum úrgangi á ári eða meira,
    d) urðunarstaðir þar sem eingöngu er tekið á móti minna en 20.000 tonnum af óvirkum úrgangi á ári.
    9. Meðhöndlun og förgun spilliefna, þ.m.t. námuúrgangsstaðir, sbr. 14. gr. laga um meðhöndlun úrgangs:
    a) þar sem heimild er til meðhöndlunar á meira en 2.500 tonnum af spilliefnum á ári,
    b) þar sem heimild er til meðhöndlunar á 500–2.500 tonnum af spilliefnum á ári eða til að endurmynda og nýta á staðnum 10.000 tonn af úrgangsolíu á ári eða meira,
    c) þar sem heimild er til meðhöndlunar á 50–499 tonnum af spilliefnum á ári eða til að endurmynda og nýta á staðnum minna en 10.000 tonn af úrgangsolíu á ári,
    d) þar sem heimild er til meðhöndlunar á minna en 50 tonnum af spilliefnum á ári eða þar sem einvörðungu eru meðhöndlaðir rafgeymar.
    10.  (Töluliðurinn fellur niður þar sem hann er bæði á viðauka II og IV. Verður að tölulið 55 í nýjum viðauka IV)
    11. Rannsóknir og vinnsla kolvetnis.
    12. Endurvinnsla skipa yfir 500 brúttótonnum, sbr. 64. gr. a laga um meðhöndlun úrgangs.
    13. Málningarvöruframleiðsla.
    14. Kítín- og kítosanframleiðsla.

**Viðauki III.**
    1. Í hverjum eftirfarandi liða er innifalin í starfseminni hreinsun á búnaði en ekki hreinsun á vörum nema það sé sérstaklega tekið fram.
    2. Límburður.
   Öll starfsemi þar sem lím er borið á yfirborð, að undanskildum límburði og plasthúðun í tengslum við prentstarfsemi.
    3. Húðunarstarfsemi.
   Öll starfsemi þar sem sett er eitt eða fleiri samfelld lög af yfirborðsmeðferðarefni á:
    a) eitthvert eftirfarandi farartækja:
    i. nýjar bifreiðar skilgreindar sem ökutæki í flokki M1 í tilskipun Evrópuþingsins og ráðsins 2007/46/EB frá 5. september 2007 um ramma um viðurkenningu á vélknúnum ökutækjum og eftirvögnum þeirra og á kerfum, íhlutum og aðskildum tæknieiningum sem ætlaðar eru í slík ökutæki og í flokki N1 þegar þær eru húðaðar í sömu stöð og M1 ökutæki,
    ii. hús á vörubifreiðum, skilgreind sem rými ökumanns, og öll sambyggð rými fyrir tæknibúnað á ökutækjum í flokkum N2 og N3 í tilskipun 2007/46/EB,
    iii. sendibifreiðar og vörubifreiðar, skilgreindar sem ökutæki í flokkum N1, N2 og N3 í tilskipun 2007/46/EB, en hús á vörubifreiðum eru þar ekki meðtalin,
    iv. almenningsvagna sem eru skilgreindir sem ökutæki í flokkum M2 og M3 í tilskipun 2007/46/EB,
    v. eftirvagna sem eru skilgreindir í flokka O1, O2, O3 og O4 í tilskipun 2007/46/EB,
    b) málm- og plastyfirborð, þ.m.t. yfirborð á flugvélum, skipum, lestum o.s.frv.,
    c) viðaryfirborð,
    d) textíl-, vefnaðar-, filmu- og pappírsyfirborð,
    e) leður.
   Húðunarstarfsemi nær ekki yfir yfirborðsmeðferð þar sem flötur er málmhúðaður með rafdrætti eða hann er húðaður með efnasprautun. Ef húðunarstarfsemin felur í sér þrep þar sem prentað er á sama hlutinn, sama hvaða tækni er notuð, telst prentunarþrepið hluti af húðunarstarfseminni. Hins vegar er prentstarfsemi sem er rekin sem aðskilin starfsemi ekki meðtalin en getur fallið undir lög þessi ef prentstarfsemin fellur undir gildissvið þeirra.
    4. Rúlluhúðun.
   Hvers kyns starfsemi þar sem stálþynnur, ryðfrítt stál, húðað stál, koparblendi eða álræmur eru húðaðar með himnumyndandi efni eða plasthúðaðar í samfelldu vinnsluferli.
    5. Þurrhreinsun.
   Hvers kyns iðnaðar- eða viðskiptastarfsemi þar sem rokgjörn, lífræn efnasambönd eru notuð í stöð til að hreinsa fatnað, áklæði og álíka neytendavörur, að undanskilinni handhreinsun bletta í textíl- og fataiðnaði.
    6. Framleiðsla á skófatnaði.
   Hvers kyns starfsemi sem felst í framleiðslu á fullgerðum skófatnaði eða hlutum hans.
    7. Framleiðsla á yfirborðsefnablöndum, lökkum, farva og lími.
   Framleiðsla á ofangreindum fullgerðum vörum og millistigsvörum þegar hún fer fram á sama stað, með blöndun á fastlitarefnum, resíni og límefnum við lífræna leysa eða önnur burðarefni, þ.m.t. framleiðsla á þeytum og forþeyttum blöndum, stillingu á seigju og litblæ og áfyllingu fullgerðrar vöru í ílát.
    8. Framleiðsla á lyfjum.
   Efnasmíði, gerjun, útdráttur, lögun og yfirborðsmeðhöndlun lyfja og, þegar hún fer fram á sama stað, framleiðsla millistigsvara.
    9. Prentun.
   Hvers kyns eftirtaka texta og/eða mynda þar sem farvi er yfirfærður á hvers kyns yfirborðsgerðir með notkun myndbera. Meðtalin er tengd tækni við lökkun, húðun og plasthúðun. Hins vegar falla einungis eftirfarandi undirferlar undir lög þessi:
    a) flexóprentun – prentun þar sem myndberinn er úr gúmmíi eða fjaðrandi ljósfjölliðum og þar sem prentflöturinn er upphækkaður og notaðir eru fljótandi prentlitir sem þorna við uppgufun,
    b) heitþornandi offsetprentun af streng – prentun af streng þar sem notaður er myndberi þar sem bæði prentflötur og óprentaðir fletir eru í sömu hæð, þar sem prentun af streng merkir að efnið, sem prentað er á, er matað í vélina af kefli en ekki sem stakar arkir. Óprentaða svæðið er meðhöndlað til að draga að vatn og hrindir því farva frá sér. Prentflöturinn er meðhöndlaður til að taka við og flytja farva til yfirborðsins sem prenta skal. Uppgufun á sér stað í ofni þar sem heitt loft er notað til að hita prentverkið,
    c) plasthúðun sem tengist prentun – samlíming tveggja eða fleiri sveigjanlegra efna til að gera lagskipta afurð,
    d) djúpprentun á gæðapappír – djúpprentun á pappír fyrir tímarit, bæklinga, verðlista eða annað áþekkt, þar sem notaður er farvi sem inniheldur tólúen,
    e) djúpprentun – prentun þar sem myndberinn er sívalur, prentflöturinn er neðar en óprentaðir fletir og notaður er fljótandi farvi sem þornar við uppgufun. Hólfin eru fyllt með farva og umframfarvi er þurrkaður af óprentuðu flötunum áður en sá flötur, sem prenta skal á, snertir valsann og lyftir farvanum upp úr hólfunum,
    f) valsasáldprentun – prentun af streng þar sem farvinn er færður á þann flöt sem prenta skal á með því að þrýsta honum í gegnum gropinn myndbera, þar sem prentflöturinn er opinn og aðrir fletir eru lokaðir, og notaður er fljótandi farvi sem þornar eingöngu við uppgufun. Prentun af streng merkir að efnið sem prenta skal á er matað í vélina af kefli en ekki sem stakar arkir,
    g) lökkun – starfsemi þar sem lakk eða límlag er borið á þjált efni, ætlað í umbúðir, í því skyni að loka síðar umbúðunum.
    10. Vinnsla gúmmís.
   Hvers kyns starfsemi sem felst í blöndun, mölun, pressun í sléttipressu, útpressun og súlfun á náttúru- eða gervigúmmíi og hvers kyns aðrar aðgerðir sem eru notaðar til að breyta náttúru- eða gervigúmmíi í fullunna vöru.
    11. Hreinsun yfirborðs.
   Hvers kyns starfsemi, nema þurrhreinsun, þar sem lífrænir leysar eru notaðir til þess að fjarlægja óhreinindi af yfirborði efna, þar á meðal fituhreinsun. Starfsemi við hreinsun sem samanstendur af fleiri en einu þrepi fyrir eða eftir einhverja aðra starfsemi skal líta á sem eina starfsemi við yfirborðshreinsun. Þessi starfsemi vísar ekki til hreinsunar á búnaði heldur til hreinsunar á yfirborði vara.
    12. Starfsemi við útdrátt jurtaolíu og dýrafitu og hreinsun jurtaolíu.
   Hvers kyns starfsemi sem felst í útdrætti jurtaolíu úr fræjum og öðru plöntuefni, vinnsla þurra leifa til framleiðslu á fóðri, hreinsun á fitu og jurtaolíum úr fræjum, plöntuefni og/eða dýraefni.
    13. Lakkviðgerðir ökutækja.
   Hvers kyns iðnaðar- eða viðskiptastarfsemi sem felst í húðunarstarfsemi og tilheyrandi fituhreinsun þar sem framkvæmd er annaðhvort:
    a) upphafleg yfirborðsmeðferð ökutækja, eins og skilgreint er í tilskipun 2007/46/EB, eða hluta þeirra með efnum til lakkviðgerða, að því tilskildu að starfsemin fari fram utan upphaflegu framleiðslulínunnar, eða
    b) yfirborðsmeðferð eftirvagna (þ.m.t. festivagna) (O-flokkur í tilskipun 2007/46/EB).
    14. Húðun vafvíra.
   Hvers kyns yfirborðsmeðferð málmleiðara sem notaðir eru til að vefja rafspólur í spennubreytum, vélum o.s.frv.
    15. Viðarfúavörn.
   Hvers kyns starfsemi sem felst í meðhöndlun viðar með fúavarnarefni.
    16. Viðar- og plastsamlíming.
   Hvers kyns starfsemi sem felst í að líma saman við og/eða plast til framleiðslu á samlímdum vörum.

**Viðauki IV.**
     **(kaflaheiti fellur niður)**
    1.1 Málmsteypur, aðrar en í viðauka I. (Verður töluliður 80 í nýjum viðauka)
    1.2 Stálsmíði og stálskipagerð. (Verður töluliður 80 í nýjum viðauka)
    1.3 Völsunar-, víra- og stangaverksmiðjur. (Verður töluliður 80 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
    1.6 Vinnsla á málmum í raftækniiðnaði, t.d. rafgeymaverksmiðjur og verkstæði. (Verður töluliður 80 í nýjum viðauka)
    1.7 Meðferð og húðun málma. (Verður töluliður 83 í nýjum viðauka)
    1.8 Vinnsla á hrájárni og stáli, önnur en í viðauka I. (Verður töluliður 75 í nýjum viðauka)
    1.9 Bræðsla og málmblanda sem ekki er járn- eða stálvinnsla, önnur en í viðauka I. (Verður töluliður 79 í nýjum viðauka)
    1.10 Yfirborðsmeðhöndlun með rafgreiningar eða efnafræðilegar aðferðir, önnur en í viðauka I. (Verður töluliður 83 í nýjum viðauka)
     (Starfsleyfisskylda fellur niður)
     **(kaflaheiti fellur niður)**
    2.1 Steinmölun og framleiðsla á ofaníburði og fyllingarefnum. (Verður töluliður 78 í nýjum viðauka)
     (Starfsleyfisskylda fellur niður)
    2.3 Steypustöðvar. (Verður töluliður 66 í nýjum viðauka)
    2.4 Leirmunaverkstæði, afkastageta önnur en tilgreind í viðauka I. (Verður töluliður 27 í nýjum viðauka)
    2.5 Steypueiningaverksmiðjur. (Verður töluliður 67 í nýjum viðauka)
    2.6 Vinnsla jarðefna, þ.m.t. malar-, vikur- og grjótnám. (Verður töluliður 78 í nýjum viðauka)
     (Starfsleyfisskylda fellur niður)
     **(kaflaheiti fellur niður)**
    3.1 Fyrirtæki sem geyma klórgas. (Verður töluliður 29 í nýjum viðauka)
    3.2 Lakksprautun. (Verður töluliður 82 í nýjum viðauka)
    3.3 Prentiðnaðarfyrirtæki. (Verður töluliður 56 í nýjum viðauka)
    3.4 Efnalaugar. (Verður töluliður 10 í nýjum viðauka)
    3.5 Snyrtivöruframleiðsla. (Verður töluliður 23 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
    3.9 Hreinlætisvöruverksmiðjur. (Verður töluliður 22 í nýjum viðauka)
    3.10 Plastiðnaður. (Verður töluliður 28 í nýjum viðauka)
    3.11 Vinnsla með plast- og frauðefni. (Verður töluliður 28 í nýjum viðauka)
     (Starfsleyfisskylda fellur niður)
    3.13 Gleriðnaður og speglagerð. (Verður töluliður 26 í nýjum viðauka)
    3.14 Fúavörn á viði, önnur en í viðauka III, þar sem framleiðslugeta er yfir 75 m 3 á dag, að undanskilinni meðhöndlun eingöngu gegn grágeit (e. sapstain). (Verður töluliður 82 í nýjum viðauka)
    3.15 Tannlæknastofur. (Verður töluliður 70 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     **(kaflaheiti fellur niður)**
    4.1 Fóðurstöðvar. (Verður töluliður 25 í nýjum viðauka)
    4.2 Fóðurblöndur. (Verður töluliður 25 í nýjum viðauka)
    4.3 Gúmmívinnsla. (Verður töluliður 77 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
    4.7 Pappírsvöru- og pappakassaframleiðsla. (Verður töluliður 55 í nýjum viðauka)
     (Fellur undir 7. lið á II. viðauka)
    4.9 Vefnaðar- og spunaverksmiðjur. (Verður töluliður 73 í nýjum viðauka)
     (Fellur undir 7. lið á II. viðauka)
    4.11 Ullarþvottastöðvar. (Verður töluliður 84 í nýjum viðauka)
    4.12 Framleiðsla á mjöli og feiti úr sláturúrgangi, önnur en í viðauka I. (Verður töluliður 50 í nýjum viðauka)
    4.13 Fitu- og lýsisvinnsla. (Verður töluliður 50 í nýjum viðauka)
    4.14 Fituhersla. (Verður töluliður 50 í nýjum viðauka)
     (Starfsleyfisskylda fellur niður)
     **(kaflaheiti fellur niður)**
    5.1 Sláturhús, önnur en í viðauka I. (Verður töluliður 63 í nýjum viðauka)
    5.2 Kjötvinnsla, önnur en í viðauka I. (Verður töluliður 42 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
    5.5 Vinnsla fisks og annarra sjávarafurða, önnur en í viðauka I. (Verður töluliður 76 í nýjum viðauka)
    5.6 Framleiðsla tilbúinna rétta, önnur en í viðauka I. (Verður töluliður 42 og 76 í nýjum viðauka)
    5.7 Heitloftsþurrkun fiskafurða. (Verður töluliður 34 í nýjum viðauka)
    5.8 Mjólkurstöðvar, aðrar en í viðauka I. (Verður töluliður 49 í nýjum viðauka)
    5.9 Framleiðsla mjólkurdufts. (Verður töluliður 49 í nýjum viðauka)
    5.10 Öl-, gos- og svaladrykkjagerðir. (Verður töluliður 21 í nýjum viðauka)
    5.11 Kaffibrennsla. (Verður töluliður 41 í nýjum viðauka)
    5.12 Smjörlíkisgerðir. (Verður töluliður 49 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     **(kaflaheiti fellur niður)**
    6.1 Loðdýrarækt. (Verður töluliður 46 í nýjum viðauka)
    6.2 Eldi alifugla, annað en í viðauka I. (Verður töluliður 11 í nýjum viðauka)
    6.3 Eldi svína, annað en í viðauka I. (Verður töluliður 12 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
    6.6 Dýraspítalar. (Verður töluliður 9 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     **(kaflaheiti fellur niður)**
     (Starfsleyfisskylda fellur niður)
    7.2 Alþjóðaflugvellir og flugvellir með eldsneytisafgreiðslu. (Verður töluliður 18 í nýjum viðauka)
    7.3 Flugvellir án eldsneytisafgreiðslu. (Verður töluliður 18 í nýjum viðauka)
    7.4 Bifreiða- og vélaverkstæði. (Verður töluliður 3 í nýjum viðauka)
    7.5 Bifreiðasprautun. (Verður töluliður 3 í nýjum viðauka)
    7.6 Ryðvarnarverkstæði. (Verður töluliður 57 í nýjum viðauka)
    7.7 Smurstöðvar. (Verður töluliður 64 í nýjum viðauka)
    7.8 Bensínstöðvar. (Verður töluliður 2 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
    7.12 Bón- og bílaþvottastöðvar. (Verður töluliður 5 í nýjum viðauka)
    7.13 Niðurrif bifreiða og bílapartasölur. (Verður töluliður 53 í nýjum viðauka)
    7.14 Sorpflutningar og sorphirða. (Verður töluliður 19 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     (Starfsleyfisskylda fellur niður)
     **(kaflaheiti fellur niður)**
    8.1 Skólphreinsistöðvar, útrásadælustöðvar og fráveitur: (Verður töluliður 35 í nýjum viðauka)
    a. fyrir meira en 150.000 pe,
    b. fyrir meira en 10.000 pe og afrennsli til strandsjávar eða fyrir meira en 2.000 pe og afrennsli til ármynnis,
    c.  (Starfsleyfisskylda fellur niður)
     (Starfsleyfisskylda fellur niður)
    8.3 Gámaflutningsaðilar og aðilar sem flytja spilliefni. (Verður töluliður 19 í nýjum viðauka)
    8.4 Aðilar sem sérhæfa sig í flutningi og hreinsun á seyru. (Verður töluliður 48 í nýjum viðauka)
    8.5 Endurnýting úrgangs. (Verður töluliður 13 í nýjum viðauka)
    8.6 Móttökustöðvar aðrar en þær sem eru í viðauka I og II og meðhöndla meira en 5.000 tonn af úrgangi á ári. (Verður töluliður 51 í nýjum viðauka)
    8.7 Móttökustöðvar aðrar en þær sem eru í viðauka I og II og meðhöndla 500–5.000 tonn af úrgangi á ári. (Verður töluliður 51 í nýjum viðauka)
    8.8 Móttökustöðvar aðrar en þær sem eru í viðauka I og II og meðhöndla allt að 500 tonn af úrgangi á ári. (Verður töluliður 51 í nýjum viðauka)
    8.9 Endurvinnsla skipa undir 500 brúttótonnum, sbr. 64. gr. a laga um meðhöndlun úrgangs. (Verður töluliður 14 í nýjum viðauka)
     (Starfsleyfisskylda fellur niður)
     **(kaflaheiti fellur niður)**
    9.1 Virkjanir og orkuveitur: (Verður töluliður 81 í nýjum viðauka)
    a. 2–10 MW,
    b. 10–50 MW,
    c. yfir 50 MW, sem ekki eru brennslustöðvar,
    d. jarðvarmavirkjanir á háhitasvæðum yfir 50 MW.
     (Starfsleyfisskylda fellur niður)
     (Starfsleyfisskylda fellur niður)
    9.4 Líkbrennslur. (Verður töluliður 45 í nýjum viðauka)
    9.5 Skotvellir. (Verður töluliður 62 í nýjum viðauka)
    9.6 Skemmtigarðar, tívolí, fjölleikahús og þess háttar. (Verður töluliður 61 í nýjum viðauka)
     (Starfsleyfisskylda fellur niður)
    9.8 Þvottahús. (Verður töluliður 84 í nýjum viðauka)
    9.9 Saltvinnsla. (Verður töluliður 58 í nýjum viðauka)
    9.10 Gasbirgðastöðvar. (Verður töluliður 29 í nýjum viðauka)
    9.11 Atvinnurekstur sem meðhöndlar asbest. (Verður töluliður 47 í nýjum viðauka)
    9.12  niðurrif skipa. (Starfsleyfisskylda fellur niður) (Verður töluliður 14 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
     **(kaflaheiti fellur niður)**
     (Starfsleyfisskylda fellur niður)
    10.2 Notkun seyru til landgræðslu og skógræktar. (Verður töluliður 48 í nýjum viðauka)
    10.3 Áburðarframleiðsla úr lífrænum efnum (t.d. þurrkaður hænsnaskítur o.fl.). (Verður töluliður 13 í nýjum viðauka)
    10.4 Jarðborun. (Verður töluliður 40 í nýjum viðauka)
    10.5 Flugeldasýningar. (Verður töluliður 17 í nýjum viðauka)
     (Starfsleyfisskylda fellur niður)
     (Starfsleyfisskylda fellur niður)
    10.8 Niðurrif húsa og annarra bygginga. (Verður töluliður 54 í nýjum viðauka)

 **(Viðauki IV og V sameinaðir í einn viðauka)**
    (Starfsleyfisskylda fellur niður)
    (Starfsleyfisskylda fellur niður)
   Baðstofur og gufubaðstofur. (Verður töluliður 69 í nýjum viðauka, einnig töluliður 1)
    (Starfsleyfisskylda fellur niður)
   Dvalarheimili. (Verður töluliður 6 í nýjum viðauka)
   Dýragarðar. (Verður töluliður 7 í nýjum viðauka, starfsleyfisskylda dýrasýninga fellur niður)
    (Starfsleyfisskylda fellur niður)
   Dýralæknastofur. (Verður töluliður 8 í nýjum viðauka)
    (Starfsleyfisskylda fellur niður)
   Dýraspítalar. (Verður töluliður 9 í nýjum viðauka)
   Fangelsi og fangagæsla. (Verður töluliður 15 í nýjum viðauka)
   Fjallaskálar, nema sæluhús. (Verður töluliður 16 í nýjum viðauka)
   Fótaaðgerðastofur. (Verður töluliður 68 í nýjum viðauka) (Starfsleyfisskylda fellur niður)
    (Starfsleyfisskylda fellur niður)
    (Starfsleyfisskylda fellur niður)
   Gististaðir að undanskilinni heimagistingu. (Verður töluliður 30 í nýjum viðauka)
    (Starfsleyfisskylda fellur niður)
   Gæsluvellir og opin leiksvæði. (Verður töluliður 44 í nýjum viðauka)
   Götuleikhús og tívolí. (Verður töluliður 61 í nýjum viðauka)
    (Starfsleyfisskylda fellur niður)
   Heilsugæslustöðvar. (Verður töluliður 32 í nýjum viðauka)
   Heilsuræktarstöðvar. (Verður töluliður 33 í nýjum viðauka)
   . (Starfsleyfisskylda fellur niður)
    (Starfsleyfisskylda fellur niður)
   Húðflúrsstofur og stofur þar sem fram fer húðgötun, húðrof og fegrunarflúr. (Verður töluliður 36 í nýjum viðauka)
   Íþróttahús. (Verður töluliður 37 í nýjum viðauka)
   Íþróttamiðstöðvar. (Verður töluliður 38 í nýjum viðauka)
   Íþróttavellir. (Verður töluliður 39 í nýjum viðauka)
    (Starfsleyfisskylda fellur niður)
   Leikskólar. (Verður töluliður 43 í nýjum viðauka)
   Læknastofur. (Verður töluliður 68 í nýjum viðauka)
    (Starfsleyfisskylda fellur niður)
   Nálastungustofur. (Verður töluliður 52 í nýjum viðauka)
    (Starfsleyfisskylda fellur niður)
    (Starfsleyfisskylda fellur niður)
    (Starfsleyfisskylda fellur niður)
    (Starfsleyfisskylda fellur niður)
   Sjúkrahús. (Verður töluliður 59 í nýjum viðauka)
   Sjúkrastofnanir. (Verður töluliður 60 í nýjum viðauka)
    (Starfsleyfisskylda fellur niður)
   Skólar og aðrir kennslustaðir fyrir börn eða sex eða fleiri fullorðna. (Verður töluliður 20 og 31 í nýjum viðauka)
    (Starfsleyfisskylda fellur niður)
    (Starfsleyfisskylda fellur niður)
   Starfsmannabúðir. (Verður töluliður 65 í nýjum viðauka)
    (Starfsleyfisskylda fellur niður)
   Sundstaðir. (Verður töluliður 69 í nýjum viðauka.)
   Tannlæknastofur. (Verður töluliður 70 í nýjum viðauka)
   Tjald- og hjólhýsasvæði. (Verður töluliður 71 í nýjum viðauka)
   Útihátíðir. (Verður töluliður 72 í nýjum viðauka)
   Veitingastaðir. (Verður töluliður 74 í nýjum viðauka)
    (Starfsleyfisskylda fellur niður)
    (Starfsleyfisskylda fellur niður)
    (Starfsleyfisskylda fellur niður)